**Podaci vezani uz oglas za prijam u službu u Jedinstveni upravni odjel na određeno vrijeme na**

**radno mjesto:**

**Savjetnik za pripremu sjednica Općinskog vijeća i kadrovske poslove – 1 izvršitelj**

Oglas je objavljen na internetskoj stranci Hrvatskog zavoda za zapošljavanje od 17.06.2021. godine

Opis poslova:

1. Priprema materijale za sjednice Općinskog vijeća i Kolegij općinskog načelnika te osigurava izvršavanje odluka Općinskog načelnika;

2. kontrolira formu svih akata upućenih Općinskom načelniku i Općinskom vijeću, dostavlja na nadzor i brine o pravovremenoj objavi donesenih odluka, zaključaka i drugih akata Općinskog načelnika i Općinskog vijeća iz svoje nadležnosti;

3. kontrolira objavu akata (odluke, zaključci, zapisnici) Općinskog načelnika i Općinskog vijeća na internetskoj stranici

4. priprema materijale i sudjeluje u postupku sazivanja sjednica radnih odnosno savjetodavnih tijela Općinskog načelnika i zamjenika Općinskog načelnika

5. vodi upravni postupak i rješava o upravnim stvarima iz svoje nadležnosti

6. obavlja kadrovske poslove, izdaje sva potrebna rješenja iz radnog odnosa; priprema materijale u svezi povrede službene dužnosti; izrađuje plan prijma za službenike i namještenike; priprema akte vezane uz prava službenika i namještenika

7. po punomoći zastupa Općinu u postupcima pred upravnim tijelima ili sudovima;

8. izrađuje ugovore iz svog djelokruga rada, sastavlja punomoći;

9. vodi brigu o financiranju političkih stranaka;

10. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti;

11. izvršava naloge pročelnika i voditelja odsjeka koji se odnose na službu;

**Osnovna bruto plaća: 12.773,48 kn**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na oglas.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na oglas.

Područje pisanog testiranja obuhvaća područje **lokalne i područne (regionalne) samouprave, službeničke odnose i upravni postupak.**

**Pravni i drugi izvori provjere znanja:**

* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19)
* Zakon o radu (NN 93/14, 127/17, 98/19)
* Zakon o plaćama u lokalnoj i područnoj (regionalnoj) samoupravi (NN 28/10)
* Pravilnik o radu („Službene novine Općine Viškovo“ 13/19. i 9/20)
* Pravilnik o unutarnjem ustrojstvu Jedinstvenog upravnog odjela („Službene novine Općine Viškovo“ 3/20)
* Odluka o ustrojstvu i djelokrugu rada općinske uprave (SL OV 4/14, 20/19)
* Etički kodeks općinske uprave („SL PGŽ“ br. 3/14)
* Zakon o općem upravnom postupku (NN 47/09)
* Statut Općine Viškovo („SL OV“ br. 3/18, 2/20, 4/21)
* Poslovnik o radu Općinskog vijeća Općine Viškovo („SL OV“ br. 4/18, 2/20, 4/20)
* Odluka o kriterijima za ocjenjivanje službenika i namještenika i načinu provođenja ocjenjivanja (“SL PGŽ” br. 51/09., 27/12. i “SL OV” br. 3/14., 18/18)
* Uredba o uredskom poslovanju (NN 07/09)